29/07/2022 | Administración LocalMunicipal
Culleredo
Persoal e Organización
Convocatoria e Bases da convocatoria do proceso selectivo para a selección de persoal funcionario interino, asesoras/es xurídico sociais, por programas e creación dunha bolsa para nomeamentos

ANUNCIO DA CONVOCATORIA A Xunta de Goberno Local, na súa sesión celebrada o día vinte e dous de xullo de dous mil vinte e dous, acordou aprobar a convocatoria e as bases da convocatoria do proceso selectivo para a selección de persoal funcionario interino, asesoras/es xurídico sociais, por programas e creación dunha bolsa para nomeamentos cando se dea calquera das circunstancias que recolle o artigo 10.1 do Real decreto lexislativo 5/2015, do 30 de outubro, polo que se aproba o texto refundido do estatuto básico do empregado público, que se detallan a continuación. O prazo de presentación de solicitudes será de 5 días hábiles, a contar desde o día seguinte á publicación do anuncio da convocatoria no Boletín Oficial da Provincia (BOP). 1.1 É obxecto da presente convocatoria a cobertura mediante funcionaria/o interino dun asesor/a xurídico-social cunha xornada de 20 horas semanais durante un máximo de 4 meses, prorrogables ata 3 anos, para o programa Servizo social comunitario básico complementario do actual SEDAF a denominar: “ SEDAF-infancia” (“ Servizo de educación e atención psicosocial a familias de especial consideración con fillas e fillos menores ao seu cargo”) Grupo A1, Escala-Subescala: Administración especial-técnica.1.2 Polas presentes bases se regula o proceso selectivo correspondente para a selección funcionaria/o interino, asesor/a xurídico-social, coas características citadas no apartado 1.1, así como a formación dunha bolsa de asesores/as xurídico-sociais para nomeamentos cando se dea calquera das circunstancias que recolle o artigo 10.1 do Real decreto lexislativo 5/2015, do 30 de outubro, polo que se aproba o texto refundido do estatuto básico do empregado público.2.1.1. Para ser admitidos/as no proceso selectivo, os/as aspirantes terán que reunir no día de finalización do prazo de presentación de solicitudes, os seguintes requisitos: a) Nacionalidade. Ter a nacionalidade española ou estar incluído entre os nacionais dos estados membros da Unión Europea e demáis estranxeiros, sen perxuizo do establecido no artigo 57 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público. b) Idade. Ter cumpridos os dezaseis anos de idade e non ter acadado a idade máxima de xubilación forzosa. c) Titulación. Estar en posesión da titulación de Grao ou titulación equivalente, en Dereito. No caso de titulacións obtidas no estranxeiro, deberá posuír o documento que acredite a súa homologación. d) Capacidade funcional: Non padecer enfermidade nin estar afectado por limitación física ou psíquica que sexa incompatible co desempeño das funcións inherentes ao posto de traballo. e) Habilitación: Non ser separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estaren en situación de inhabilitación absoluta ou especial para empregos ou cargos públicos por resolución xudicial. No caso de ser nacional doutro Estado membro, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. g) Lingua galega: Posuir un título acreditativo de nivel de coñecemento da lingua Galega CELGA IV, equivalente ou superior.2.1.2. Os requisitos deberán reunirse o último día do prazo de presentación de instancias e manterse no momento de toma de posesión.2.2.1. A instancia solicitando tomar parte neste proceso, se presentará conforme ao modelo que figura no ANEXO II das presentes bases dirixida ao Jairo Alexander Valentina Paz Galduf Houssa e se presentará no Rexistro de entrada do concello de Culleredo ou en calquera das formas previstas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas (en diante, LPAC), entre outras, a traves do rexistro electrónico na páxina web do concello ( www.culleredo.es ). O horario do Rexistro Xeral presencial do Concello de Culleredo é de 09.00 a 14.00 horas de luns a venres previa petición de cita no teléfono 981 677 777.2.2.2. O prazo de presentación de instancias de solicitude será de cinco días hábiles, contados a partir do seguinte día ao da publicación do anuncio da convocatoria no Boletín Oficial da Provincia (BOP) 2.2.3. Na instancia de solicitude os aspirantes deberán declarar responsablemente: -- Que reúnen todos e cada un dos requisitos esixidos na convocatoria á data de expiración do prazo de presentación de instancias. -- Que as copias da documentación que achega á mesma, son fiel reflexo dos orixinais que obran no seu poder e que deberá presentar para o seu cotexo no momento do nomeamento.2.2.4. A presentación da instancia de solicitude supón a aceptación íntegra das presentes bases polos/as aspirantes.2.2.5. Á instancia acompañarase da seguinte documentación: a) Documento nacional de identidade (DNI) ou acreditación dos requisitos de nacionalidade e idade. b) Título ou acreditación do requisito de titulación. c) Relación ordenada dos méritos que se acrediten seguindo os mesmos epígrafes e numeración do apartado 5. Valoración de méritos desta convocatoria. d) Autoavaliación dos méritos acreditados. e) Documentación fehacientemente acreditativa de cada un dos méritos que se alegan ordenada e numerada, na esquina superior dereita da primeira páxina de cada documento, segundo a relación esixida no punto c) deste mesmo apartado. Non se terán en conta na valoración de méritos aqueles que non queden debidamente acreditados dentro do prazo de presentación de instancias. No caso de certificados a emitir polo propio Concello de Culleredo, bastará con unir xustificante da súa solicitude. f) Copia da acreditación de posuír o nivel Celga 4 en lingua galega ou equivalente.2.2.6. Os aspirantes quedan vinculados aos datos que fixesen constar na súa instancia, podendo solicitar a súa modificación únicamente mediante escrito motivado dentro do prazo de presentación de instancias.2.2.7. Os aspirantes estranxeiros deberán achegar, no seu caso, a documentación acreditativa de que concorren as circunstancias, previstas no artigo 57 TREBEP, que lles permiten participar nas probas. A documentación en idioma distinto do español ou galego deberá presentarse acompañada da súa tradución xurada.2.2.8. No caso de que as solicitudes se presenten nalgún dos lugares previstos no artigo 16.4 da citada Lei 39/2015, o/a aspirante deberá remitir ao Concello de Culleredo por correo electrónico (persoal@culleredo. es) copia selada da instancia presentada.2.3.1. Lista provisional. Finalizado o prazo de presentación de instancias, a Alcaldía ditará decreto aprobando a lista provisional dos aspirantes admitidos e excluídos, que se fará pública na páxina web municipal ( www.culleredo.es ), no que se expresará o prazo de subsanación, que non será superior a 5 días hábiles, que se conceda aos aspirantes excluídos e o prazo de presentación de reclamacións.2.3.2. Lista definitiva. Concluído devandito prazo, a Alcaldía ditará decreto no que se aprobará a lista definitiva dos aspirantes admitidos e excluídos, resolveranse as reclamacións presentadas e a composición do tribunal. Este decreto farase público na páxina web municipal ( www.culleredo.es ) e a publicación servirá para iniciar o cómputo dos prazos a efectos de impugnacións ou recursos.2.4.1. De acordo co disposto no artigo 60 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, a composición do tribunal axustarase aos principios de imparcialidade e profesionalidade dos seus membros, e tenderá, asi mesmo, á paridade entre muller e home.2.4.2. A súa composición será predominantemente técnica e os seus membros deben ser persoal funcionario de carreira e pertencer a un corpo, escala, categoría profesional no que se requira para o ingreso, unha titulación de nivel igual ou superior ao esixido para participar no proceso selectivo.2.4.3. O Tribunal estará composto por un/unha presidente/a, tres vogais e un/unha secretario/a garantindo a paridade entre muller e home. A composición nominal do tribunal establecerase na resolución na que se aprobe a lista definitiva de aspirantes admitidos/as e excluídos/as. Para cada un dos seus membros nomearase un suplente, que actuará nos casos de imposibilidade de asistencia do titular. A pertenza ao tribunal será sempre a título individual, non podendo ostentarse en representación ou por conta de ninguén.2.4.4. O tribunal non poderá constituírse nin actuar sen a asistencia, polo menos, de tres dos seus membros, titulares ou suplentes, incluíndo en todo caso ao presidente e a/o secretaria/o. En caso de ausencia do presidente e do seu suplente, o posto será desempeñado polos vogais, titulares ou suplentes, pola orde de prelación que se estableza no nomeamento. Todos os membros do tribunal actuarán con voz e con voto.2.4.5. O tribunal poderá requirir en calquera momento aos candidatos para que acrediten a súa personalidade. Igualmente o tribunal, cuxa actuación se rexerá polo disposto nos artigos 15 e seguintes da Lei 40/2015, do 1 de outubro, de Réxime Xurídico do Sector Público (LRJSP), queda autorizado para resolver as incidencias que se produzan no desenvolvemento do proceso. No caso de que chegue ao seu coñecemento que algún aspirante carece dalgún dos requisitos esixidos na convocatoria, deberá propoñer a súa exclusión á Alcaldía, que resolverá, previa audiencia ao interesado. Contra os actos e decisións do tribunal que imposibiliten a continuación do procedemento para o interesado ou produzan indefensión ou prexuízo irreparable a dereitos e intereses lexítimos, poderase interpoñer recurso de alzada ante a Alcaldía, de conformidade co establecido no artigo 121.1 LPAC, sen prexuízo da interposición de calquera outros recursos que se estimen oportunos.2.4.6. Para os efectos establecidos no Real Decreto 462/2002, do 24 de maio, sobre indemnizacións por razón do servizo, o tribunal clasifícase na categoría segunda.2.4.7. Os membros do tribunal deberán absterse de formar parte do mesmo, e os aspirantes poderán recusalos, cando concorra algunha das circunstancias previstas, respectivamente, nos artigos 23 e 24 da Lei 40/2015, do 1 de outubro, de réxime xurídico do sector público ou se encargaran das tarefas de preparación de aspirantes a probas selectivas nos 5 anos anteriores á publicación desta convocatoria. Os/as aspirantes poderán recusar aos membros do tribunal cando concorran as circunstancias de abstención reguladas nesta base. O proceso selectivo constará dunha fase de oposición e dunha fase de concurso.2.5.1 OPOSICIÓN (de carácter obrigatorio e eliminatorio) Constará no desenvolvemento no prazo máximo de 60 minutos dun o varios exercizos teórico-práctico que versarán sobre o temario do Anexo I. O exercizo será determinado polo Tribunal inmediatamente antes da realización do mesmo. A proba cualificarase de 0 a 20 puntos, debéndose obter unha puntuación mínima de 10 puntos para superala.2.5.2. VALORACIÓN DE MÉRITOS 2.5.2.1. A valoración dos méritos acreditados polas /os aspirantes farase de acordo co seguinte baremo: a) Experiencia profesional como asesor/a xurídico/a ou abogado/a en servizos sociais públicos: comunitarios ou especializados, incluídos Centros de información á muller (CIMs) ou en servizos sociais de empresas ou entidades de iniciativa social (terceiro sector) acreditadas no RUEPSS da Xunta de Galicia: Os contratos inferiores a un ano e as xornadas parciais computaranse de xeito proporcional a seguinte baremación. · Asesor/a xurídico/a ou abogado/a en servizos sociais públicos comunitarios ou especializados, incluídos Centros de información á muller (CIMs): ata 0,50 puntos por ano completo de traballo en xornada completa. · Asesor/a xurídico/a ou abogado/a en servizos sociais de empresas ou entidades de iniciativa social acreditadas no RUEPSS: ata 0,25 puntos por ano completo de traballo en xornada completa. · Asesor/a xurídico/a ou abogado/a noutras áreas da AAPP: ata 0,25 puntos por ano completo de traballo en xornada completa A puntuación máxima deste apartado será de 3 puntos. A experiencia se xustificará con certificación de servizos prestados e informe de vida laboral emitido pola Tesourería Xeral da Seguridade Social, xunto con documentación acreditativa que especifique o posto de traballo ou funcións desenvolvidas (nómina, contrato, certificado empresa, etc). Na documentación presentada deberá acreditarse a data de inicio e fin dos servizos prestados, e se se trata de xornada total ou xornada parcial (especificando neste caso o número de horas/semanais). b) Cursos de formación ou perfeccionamento relacionados co posto de asesor/a xurídico/a ou abogado/a, impartidos pola Administración, e/ou por centros oficiais ou homologados de formación: · Master de acceso á abogacía: 2,00 puntos · Masters vinculados á intervención con mulleres en situación de violencia de xénero ou a igualdade e perspectiva de xénero: 1 punto · Outro Master universitario relacionado coa actividade xurídico-social municipal: 0,5 puntos · Cursos vinculados ao asesoramento xurídico social e ou municipal de 100 a 250 horas: 0,15 puntos por curso. · Cursos vinculados ao asesoramento xurídico social e ou municipal de 250 horas: 0,20 puntos por curso. A puntuación máxima deste apartado será de 3,5 puntos. En ningún caso serán valorados neste apartado aqueles cursos cuxa finalidade sexa a obtención dun título académico, con excepción do indicado master. Acreditarase mediante diploma ou certificado dos cursos realizados no que conste o número de horas de duración. Coa excepción do master universitario, os cursos nos que non se indique de forma expresa o número de horas de duración, non se valorarán. No caso dos centros homologados, debe constar esta homologación de forma expresa na documentación presentada. c) Cursos de lingua galega: · Linguaxe administrativa (Nivel medio): 1 punto. · Linguaxe administrativa (Nivel superior): 1,5 puntos. A puntuación máxima deste apartado será de 1,5 puntos. Acreditarase mediante diploma ou certificado acreditativo do curso realizado. En caso de posuír varios títulos, só se valorará o curso de maior nivel.2.5.3. A puntuación obtida por cada candidato será a suma da obtida na fase de oposición e na fase de concurso. No caso de producirse empate na puntuación final, a orde establecerase mediante a aplicación sucesiva dos seguintes criterios: · maior puntuación na fase de oposición; · maior puntuación no apartado (a) do concurso; · maior puntuación no apartado (b) do concurso; · maior puntuación no apartado (c) do concurso; Se persistira o empate a orde establecerase por: · orde alfabética do primeiro apelido, dando comezo pola letra que resulte do último sorteo anual que no ámbito da Administración Xeral do Estado, efectúa a Secretaría do Estado para a administración pública.2.5.4. A publicación da listaxe ordenada de aspirantes segundo as cualificacións finais será exposta no taboleiro de anuncios da Casa do Concello e na páxina web municipal ( www.culleredo.es ). No prazo de 3 días hábiles seguintes á publicación, poderanse presentar reclamacións ou alegacións ás mesmas. Rematado o prazo de exposición referido, o tribunal cualificador resolverá as reclamacións/alegacións presentadas elevando a proposta de cualificacións finais e de proposta de nomeamento do/da aspirante que acade a primeira posición, ao alcalde-presidente ou concelleiro/a delegado/a. Esta proposta será elevada a definitiva por resolución do alcalde-presidente ou concelleiro/a delegado/a e publicarase na páxina web municipal ( www.culleredo.es ) A puntuación final, aos efectos de ordenacións dos/das aspirantes na relación de aprobados virá determinada pola suma total das cualificacións obtidas segundo o disposto na base 2.5. O tribunal non poderá declarar que supera o proceso selectivo un número superior de aspirantes que o número de prazas convocadas pero non obstante, elaborarase unha listaxe de prelación de aspirantes ordenada segundo as cualificacións finais do proceso selectivo para supostos de renuncia, baixa voluntaria, cobertura temporal de vacantes, nomeamento para a execución de programas e/ou acumulaciónd e tarefas, exclusivamente da categoría das prazas convocadas. No suposto de que non aprobe ningún/ningunha aspirante o tribunal poderá propoñer declarar deserta a praza convocada e declarar deserta a convocatoria.2.7.1. No prazo de 5 días hábiles contados desde o día seguinte á publicación na páxina web municipal (www.culleredo.es) da relación de aspirantes que superaron o proceso selectivo, as persoas incluídas na mesma deberán presentar no Concello de Culleredo a seguinte documentación: – Declaración baixo a súa responsabilidade de non ter sido separado/a mediante expediente disciplinario do servizo de ningunha administración pública, nin atoparse en inhabilitación absoluta ou especial para o exercicio de funcións públicas. Os nacionais doutros estados deberán acreditar non estar sometidos a sanción disciplinaria ou condena penal que impida, no seu Estado, o acceso á función pública. – Declaración baixo a súa responsabilidade de non incorrer en ningún dos supostos de incompatibilidade establecidos na lexislación vixente sobre a mesma. – Certificado médico oficial no que se acredite a capacidade funcional necesaria para o desempeño das funcións propias da categoría. – Certificación negativa do rexistro central de delincuentes sexuais.2.7.2. Os/as aspirantes que dentro do prazo sinalado, agás nos casos de forza maior, non presentasen a documentación esixida ou da mesma se deducise que carece dalgún dos requisitos, non poderán ser nomeados, sen prexuízo da responsabilidade en que puidese incorrer por falsidade dimanante da solicitude. Nos casos nos que non se proceda á efectiva realización do nomeamento sen que exista causa xustificada, entenderase que o /a aspirante renuncia, decaendo en todos os seus dereitos. Neste suposto, o alcalde-presidente ou concelleiro/a delegado/a formulará proposta de nomeamento a favor do/a seguinte candidato/a segundo a orde de prelación de puntuacións totais do proceso selectivo.2.8.1. Os/as aspirantes que tiveran superado o proceso selectivo e acreditado o cumprimento dos requisitos esixidos, serán nomeados persoal funcionario interino mediante resolución do alcalde-presidente ou concelleiro/a delegado/a que se publicará na páxina web municipal (www.culleredo.es) 2.8.2. A toma de posesión efectuarase no prazo tres días hábiles, a partir da publicación do nomeamento na páxina web municipal (www.culleredo.es) 2.8.3. A asignación inicial de postos de traballo realizarase atendendo ás peticións dos/as interesados/as, segundo a orde de puntuación obtida no proceso selectivo. Crearase unha lista de substitución formada polos aspirantes ordenados de maior a menor puntuación, incluíndose no primeiro posto aquel que obtivera a maior puntuación. É condición inescusable para a pertenza á devandita lista de substitución o mantemento durante a vixencia desta dos requisitos relacionados na base 2.1 das presentes bases. Os que formen parte da mesma poderán ser chamados (sempre respectando a orde da lista), para cando se dean calquera das circunstancias que recolle o artigo 10.1 do Real decreto lexislativo 5/2015, do 30 de outubro, polo que se aproba o texto refundido do estatuto básico do empregado público. Nese caso elaborarase o correspondente expediente no que se acreditará o cumprimento dos supostos expostos no parágrafo anterior así como a existencia de crédito orzamentario, procedéndose ao chamamento sucesivo dos aspirantes por orde de lista, debendo os/as interesados/as manifestar o seu interese por escrito no prazo máximo improrrogable de dous días hábiles (ata as 14:00 horas) dende a notificación da oferta por parte do Concello de Culleredo, transcorrido o cal entenderase que renunciou e pasarase ao chamamento do seguinte da lista. Os chamamentos realizaranse mediante anuncio da oferta no taboleiro electrónico de anuncios do Concello de Culleredo e por vía telefónica, realizándose un máximo de tres chamadas entre as 09:00 e as 15:00 horas, mediando entre elas un mínimo de dúas horas, do que deberá quedar constancia no expediente mediante dilixencia emitida polo/a funcionario/a que realice os chamamentos. Simultáneamente á chamada telefónica enviarase un correo electrónico ao/á candidato do que quedará constancia no expediente. O/a candidato/a que acepte a oferta deberá presentar no prazo de tres días hábiles dende o día seguinte ao da aceptación da oferta a seguinte documentación para poder proceder ao seu nomeamento: – Documento médico acreditativo de non padecer enfermidade nin estar afectado/a por limitación física ou psíquica que sexa incompatible co desenvolvemento das correspondentes funcións. (De non conseguir no prazo indicado o documento médico, o/a aspirante deberá presentar no prazo indicado xustificante da cita médica, e posteriormente o citado documento médico acreditativo). – Declaración baixo a súa responsabilidade de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, deberá acreditar non atoparte inhabilitado/a ou en situación equivalente, nin ter sido sometido a sanción disciplinaria ou equivalente que impida no seu Estado, o acceso ó emprego público. – Declaración baixo a súa responsabilidade de non atoparse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión. – Certificación negativa do rexistro central de delincuentes sexuais. Os aspirantes que fagan valer a súa condición de persoas con discapacidade deberán presentar certificado dos órganos competentes no que se acredite tal condición e igualmente deberán presentar certificado acreditativo da compatibilidade do desenvolvemento das tarefas e funcións correspondentes. A non presentación dentro do prazo fixado da documentación esixida nesta base e agás nos casos de forma maior, ou cando do exame da mesma se deduza que carece dalgún dos requisitos sinalados na base 2.1, suporá que o aspirante non poderá ser nomeado/a funcionario/a interino/a e quedarán anuladas as actuacións, sen prexuizo da responsabilidade en que houberan incorrido por falsidade na solicitude de participación. Neste caso procederase a requirírselle a documentación ao aspirante que tivera quedado na seguinte posición concedéndoselle idéntico prazo para que proceda a presentala. Cando un dos aspirantes incluídos na lista fose chamado para ocupar un posto, ao rematar o período de prestación de servizos recuperará o seu lugar inicial no mesma de xeito que poida ser chamado novamente para outra interinidade. A renuncia, ou a non presentación da aceptación da oferta e da documentación esixida en prazo, implicará que o aspirante pasará ao último lugar da lista. Os integrantes da lista de substitución poderán en calquera momento comunicar a renuncia definitiva á integración nesta, mediante solicitude por escrito que terá que ir dirixida ao alcalde-presidente da Corporación. A duración desta lista de substitución terá unha validez de tres anos contados dende a aprobación mediante resolución do alcalde/se ou concelleiro/a delegado, ou, no seu defecto, ata que todos os interesados que figuren nela non manifesten interese nunha oferta de traballo concreto ou presente a súa renuncia. No caso de que existiran varias vacantes simultáneas que deban ser cubertas coa presente lista de substitución, a orde de provisión se realizará polo orde da lista, de tal xeito que ao primeiro clasificado se lle dará a escoller entre as diferentes prazas vacantes para que este elixa a que desexe cubrir e así sucesivamente pola orde que ocupasen os aspirantes na lista de substitución ata cubrir a totalidade das vacantes.2.10.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.2.10.2. As convocatorias e cantos actos sexan ditados polos tribunais dos procesos selectivos, poderán ser impugnadas polos/as interesados/as, de acordo co establecido na Lei 39/2015, do 1 de outubro, do procedemento administrativo común das administracións públicas, e na Lei da xurisdición contencioso-administrativa. De acordo coa Lei Orgánica 3/2018, do 5 de decembro, de Protección de Datos Persoais e Garantía dos Dereitos Dixitais, infórmase de que todos os datos persoais facilitados a través da instancia e demais documentación achegada, serán almacenados no ficheiro de Xestión de Persoal titularidade do Concello de Culleredo, coa única finalidade de ser utilizados para tramitar o presente procedemento de selección. Os aspirantes poderán exercitar os dereitos de acceso, rectificación e cancelación, en relación cos seus datos persoais, nos termos establecidos pola Axencia Española de Protección de Datos, dirixíndose ao Concello de Culleredo. TEMARIO Tema 1. Conceptos básicos en materia de igualdade entre mulleres e homes. A igualdade como principio xurídico. Discriminación e acción positiva. Estratexias de intervención e marco legal. Tema 2. Roles e estereotipos de xénero. O impacto de xénero. Mainstreaming ou transversalidade de xénero. Marco conceptual e metodoloxía. O desenvolvemento da transversalidade de xénero na Administración Local. O uso da linguaxe inclusiva e non sexista. Comunicación institucional non sexista. Tema 3. Políticas públicas de igualdade de oportunidades desde a Unión Europea. Programas de acción e fondos europeos. Programas de acción comunitaria para a igualdade entre mulleres e homes. O desenvolvemento das políticas de igualdade en España. Antecedentes e fundamentación. Tema 4. Lei Orgánica 3/2007, do 22 de marzo, para a igualdade efectiva de mulleres e homes. Obxecto e ámbito da Lei. O principio de igualdade e tutela contra a discriminación. Políticas públicas para a igualdade. Obxecto e ámbito da Lei. O dereito ao traballo e á igualdade de oportunidades. O principio de igualdade no emprego público. Tema 5. Decreto Lexislativo 2/2015 do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. Tema 6. Violencia de xénero: Concepto. Tipos de violencia contra a muller. Intervención ante situacións de violencia contra a muller. Violencia doméstica. Tema 7. Lei 27/2003, do 31 de xullo, da Orde de Protección para as vítimas de violencia de xénero. Tema 8. Lei Orgánica 1/2004, do 28 de decembro, de Medidas de Protección Integral contra a Violencia de Xénero. Principios reitores. Medidas de sensibilización, prevención e detección. Dereitos das mulleres vítimas de violencia de xénero. Tema 9. Dereitos laborais das mulleres vítimas de violencia de xénero na normativa española. Tema 10. Prestacións contributivas e non contributivas por desemprego. Prestacións económicas por viuvez e xubilación. Tema 11. Situacións de especial vulnerabilidade de mulleres vítimas de violencia de xénero. Mujeres maiores de 65 anos. Mulleres con discapacidade. Mulleres do ámbito rural. Tema 12. Violencia de xénero: Delitos de violencia de xénero. Delitos no ámbito familiar. Circunstancia mixta de parentesco. Circunstancia agravante por razón de xénero. Trata de mulleres. Delitos contra a liberdade sexual. Delitos relativos á prostitución e á explotación sexual. Acoso sexual e por razón de sexo no ámbito laboral. Tema 13. Violencia de xénero: Mulleres inmigrantes. Lei Orgánica 4/2000, do 11 de xaneiro, sobre dereitos e liberdades dos estranxeiros en España e a súa integración social. Tema 14. Procedemento de coordinación e cooperación institucional para a mellora da actuación ante a violencia de xénero en Galicia. Recursos asistenciais e económicos para vítimas de violencia de xénero. Tema 15. Pacto de Estado contra a Violencia de Xénero. Real Decreto-Lei 9/2018, do 3 de agosto, de medidas urxentes para o desenvolvemento do Pacto de Estado contra a Violencia de Xénero. Tema 16. Lei 35/1995, do 11 de decembro, de axudas e asistencia ás vítimas de delitos violentos e contra a liberdade sexual. Tema 17. Recursos de emerxencia en materia de violencia de xénero en Galicia Acreditación das situacións de violencia de xénero. Tema 18. Asistencia Xurídica Gratuíta: Lei 1/1996, do 10 de xaneiro, de asistencia xurídica gratuíta. Tema 19. Lei 5/2012, do 6 de xullo, de mediación en asuntos civís e mercantís. Incidencia da mediación nos procesos de resolución de crises matrimoniais. Rexistro de persoas mediadoras. Tema 20. Medidas para a promoción da conciliación da vida familiar e laboral. Medidas en relación aos fillos/as: Garda dos fillos menores nos procesos de familia. Dereitos e deberes. Titulares. Modelos de garda. Tema 21. Medidas en relación aos fillos/as: Patria Potestade: Principios. Titularidade. Exercicio. Dereitos e obrigacións dos proxenitores. Obrigacións dos fillos. Privación. Suspensión. Extinción. Prórroga e rehabilitación. Tema 22. Medidas en relación aos fillos/as: Pensión alimenticia. Aspectos xerais. Suxeitos. Contido. Contía. Formas de fixación. Datas desde que é esixible. Medidas de aseguramento do pago. Actualización. Limitación temporal. Modificación, suspensión e extinción. Obtención de alimentos no estranxeiro. Tema 23. Medidas en relación aos fillos/as: Réxime de visitas e estancias dos fillos menores de idade e incapacitados. Regulación legal e características. Dereito de visitas de avós e achegados. Tema 24. Vivenda familiar: Consideracións previas. Relacións de convivencia “more uxorio”. Natureza xurídica do dereito do uso da vivenda atribuído por resolución xudicial. Acceso ao rexistro da propiedade. Elemento obxectivo: vivenda familiar. Normas de atribución do uso da vivenda. Modificación da atribución do uso da vivenda. Tema 25. Pensión compensatoria: Natureza e finalidade. Características. Diferenza con figuras afíns. Orzamentos para o seu recoñecemento. Extinción e posible transformación da pensión de alimentos en compensatoria. Circunstancias persoais a ponderar para a concesión e cuantificación da prestación. Contido e modalidades. Tema 26. Pensión compensatoria: Cuantificación. Actualización. Substitución da prestación. Modificación por alteración substancias das circunstancias. Extinción. Transmisión da obrigación de pago por causa de morte. Fiscalidade. Relación entre a pensión compensatoria e a pensión de viuvez. Tema 27 Servizos Sociais en España. Noción constitucional de asistencia social e servizos sociais. Competencias institucionais das Comunidades Autónomas e do Estado en materia de servizos sociais. Tema 28. Concello de Culleredo: Igualdade e Benestar Social. Estratexia, organización e servizos. Centro Municipal de Información á Muller: Funcións e competencia. Actividades municipais. Órganos de participación. Tema 29. Concello de Culleredo. A figura do/a asesor/a xurídico/a. Funcións. Tema 30. Concello de Culleredo: Proxectos municipais en relación á violencia de xénero. Coordinación institucional en materia de violencia de xénero. ENDEREZO – TELÉFONO DOCUMENTACIÓN PRESENTADA COA INSTANCIA (a sinalar cun X no cadro correspondente)  Fotocopia do documento nacional de identidade ou acreditación dos requisitos de nacionalidade e idade.  Título ou acreditación do requisito de titulación.  Acreditación do título de nivel de coñecemento da lingua Galega CELGA IV, equivalente ou superior.  Relación ordenada dos méritos que se posúen, por cada un dos apartados de que consta o concurso.  Autoavaliación dos méritos acreditados.  Orixinal ou copia compulsada e numerada da documentación acreditativa de cada un dos méritos alegados. A persoa abaixo asinante solicita ser admitida no proceso ao que se refire a presente instancia e DECLARA RESPONSABLEMENTE que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude e na documentación que acompaña á mesma. A solicitante AUTORIZA ao uso dos datos consignados nesta instancia aos efectos previstos nas Bases da convocatoria. Culleredo, SR. ALCALDE CONCELLO DE CULLEREDO Culleredo, a 26 de xullo de 2022 A Concelleira de seguridade cidadá e persoal Marta Figueroa Fuentes